**Rīkojuma projekta „Grozījums Ministru kabineta 2011.gada 12.decembra rīkojumā Nr. 647 „Par koncepciju „Publiskās pieejamības nodrošināšana informācijai par lobētājiem””” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Ministru kabineta 2011.gada 6.decembra protokollēmums Nr.72 33.§ (TA-2581, TA-176);  Ministru kabineta 2011.gada 12.decembra rīkojuma Nr. 647 „Par koncepciju „Publiskās pieejamības nodrošināšana informācijai par lobētājiem”” 3.punkts. | |
| 2. | Pašreizējā situācija un problēmas | Ministru kabineta 2011.gada 6.decembra sēdē (Nr.72 33.§) tika apstiprināta Korupcijas novēršanas un apkarošanas biroja (turpmāk – Birojs) izstrādātā koncepcija „Publiskās pieejamības nodrošināšana informācijai par lobētājiem” (turpmāk – Koncepcija), to nostiprinot Ministru kabineta 2011.gada 12.decembra rīkojumā Nr. 647 „Par koncepciju „Publiskās pieejamības nodrošināšana informācijai par lobētājiem””, vienlaikus uzdodot Birojam izstrādāt likumprojektu, kurā tiktu definēta lobēšana un noteikta lobētāju atklātība.  Izpildot Ministru kabineta uzdoto, Birojs ir izstrādājis likumprojektu „Lobēšanas atklātības likums”, tomēr tā iesniegšana Ministru kabinetā noteiktajā termiņā, kas jau ir ticis pagarināts, nav iespējama, jo likumprojekta saskaņošana ar ieinteresētajām institūcijām ir izrādījusies krietni sarežģītāka, nekā tika plānots. Ir notikušas jau trīs saskaņošanas, no kurām viena ir bijusi elektroniska saskaņošana un divas klātienes saskaņošanas sanāksmes, tomēr par daudziem fundamentāliem jautājumiem, kuri skar likumprojekta tālākās virzības atbalstīšanu no vairāku institūciju puses, vienošanās joprojām nav panākta un kompromisu meklēšanas process turpinās.  Jāņem vērā arī tas, ka Valsts kanceleja 2013.gada 11.februāra vēstulē Nr.511-4/4(VSS-89) „Par Ministru kabineta rīkojuma „Grozījums Ministru kabineta 2011.gada 12.decembra rīkojumā Nr.647 „Par koncepciju "Publiskās pieejamības nodrošināšana informācijai par lobētājiem””” projektu (VSS-89)” ir norādījusi, ka ir izvērtējama Lobēšanas atklātības likumprojekta vieta kopējā Latvijas tiesību sistēmā, kas pastiprina nepieciešamību termiņa pagarināšanai, jo arī šis izvērtējums prasīs papildus laiku. | |
| 3. | Saistītie politikas ietekmes novērtējumi un pētījumi | *Projekts šo jomu neskar* | |
| 4. | Tiesiskā regulējuma mērķis un būtība | Rīkojuma projekts paredz noteikt, ka termiņš, kādā Biroja izstrādātais likumprojekts „Lobēšanas atklātības likums” iesniedzams Ministru kabinetā, tiek pagarināts līdz 2013.gada 31.decembrim.  Ņemot vērā, ka projekta iesniegšanas termiņš jau iepriekš ir ticis pagarināts, nevēlamies, lai pēc šī pagarinājuma to nāktos atkal pagarināt, tāpēc šoreiz jau priekšlaicīgi vēlamies lūgt garāku termiņu, atstājot rezervi neparedzētiem kavēkļiem. | |
| 5. | Projekta izstrādē iesaistītās institūcijas | *Projekts šo jomu neskar* | |
| 6. | Iemesli, kādēļ netika nodrošināta sabiedrības līdzdalība | Rīkojuma projekts ir pēc būtības ir tehniskais tiesību aktu projekts, un ar to tiek grozīts tikai termiņš. Birojs uzskata, ka sabiedrības līdzdalība šādam tehniskam grozījumam nav nepieciešama. | |
| 7. | Cita informācija | Nav | |
| **II. Tiesību akta projekta ietekme uz sabiedrību** | | | |
| 1. | Sabiedrības mērķgrupa | | Rīkojuma projekts attiecas tikai uz Biroju un tam doto uzdevumu izstrādāt likumprojektu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | *Projekts šo jomu neskar* |
| 3. | Tiesiskā regulējuma finansiālā ietekme | | Likumprojekts tiks īstenots esošā finansējuma ietvaros, tāpēc papildu finansējums no valsts budžeta nav nepieciešams. |
| 4. | Tiesiskā regulējuma nefinansiālā ietekme | | *Projekts šo jomu neskar* |
| 5. | Administratīvās procedūras raksturojums | | *Projekts šo jomu neskar* |
| 6. | Administratīvo izmaksu monetārs novērtējums | | *Projekts šo jomu neskar* |
| 7. | Cita informācija | | Nav |

 Anotācijas III, V un VI sadaļa – nav attiecināms.

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | *Projekts šo jomu neskar* |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Jaunas valsts un pašvaldību institūcijas netiks radītas, kā arī netiks paplašinātas esošo institūciju funkcijas. |
| 2. | Projekta izpildes ietekme uz pārvaldes funkcijām | *Projekts šo jomu neskar* |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Pārvaldes institucionālā struktūra netiks mainīta. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | *Projekts šo jomu neskar* |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | *Projekts šo jomu neskar* |
| 6. | Cita informācija | Nav |

Ministru prezidents V.Dombrovskis

Vizē Korupcijas novēršanas un

apkarošanas biroja priekšnieks J.Streļčenoks

2013.02.27.

595

A.Strīķeris, 67356165-231

[alvils.strikeris@knab.gov.lv](mailto:alvils.strikeris@knab.gov.lv)